Α.Ο. Κολοσσός Ρόδου

Ο Αθλητικός Όμιλος Κολοσσός Ρόδου είναι ελληνικό αθλητικό σωματείο που δραστηριοποιείται στη Ρόδο. Ιδρύθηκε στις 19/07/1963 και οι αθλητές του αγωνίζονται με χρώματα το γαλάζιο και το λευκό. Αντλεί το όνομα και το έμβλημά του από το τεραστίων διαστάσεων άγαλμα που κατασκευάστηκε κατά την αρχαιότητα στο νησί, τον περίφημος Κολοσσό της Ρόδου, ένα από τα επτά θαύματα του αρχαίου κόσμου.

Ο σύλλογος διατηρεί επαγγελματικό τμήμα καλαθοσφαίρισης ανδρών που διαγωνίζεται στην Α1 Εθνική Κατηγορία με τη νομική ονομασία Κολοσσός Κ.Α.Ε. και τον τίτλο λόγω χορηγίας Κολοσσός Η Hotels. Επιπλέον διατηρεί ερασιτεχνικά τμήματα υποδομής για νεαρούς αθλητές και αθλήτριες, αλλά και τμήμα ποδηλασίας. Στο παρελθόν καλλιεργούσε επίσης τμήματα πετοσφαίρισης, κλασικού αθλητισμού και τζούντο.«Ιστορία Συλλόγου», πληροφορίες στον επίσημο ιστότοπο του συλλόγου. 

Έδρα των τμημάτων καλαθοσφαίρισης είναι το Κλειστό Γυμναστήριο Καλλιθέας του Δήμου Ρόδου, χωρητικότητας 3.400 θεατών.«Α.Ο. Κολοσσός Ρόδου», πληροφορίες στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών.

 Ιστορική αναδρομή 
 Ίδρυση 
Ο A.O. Κολοσσός ιδρύθηκε στις 19/07/1963 με την πρώτη του διοίκηση να απαρτίζεται από τους Β. Λεβέντη, Ι. Βρούλλη και Γ. Ζαχαριάδη.

Τα ιδρυτικά μέλη του Κολοσσού, σύμφωνα με το καταστατικό, είναι τα εξής: Λαγουδάκης Κωνσταντίνος, Βλαστός Ιωάννης, Παλαιολόγος  Χρήστος, Κανταρζής Ιωάννης, Μαλλιαράκης Γεώργιος, Βολωνάκης Νικόλαος, Κυριακόπουλος Γεώργιος, Ζαχαριάδης Γεώργιος, Λεβέντης Βασίλειος, Κόκκινος Δημήτριος, Γεωργακόπουλος Ανδρέας, Παπαγαπητός Βασίλειος, Πολίτης Νικόλαος, Χατζηνικόλας Μιχαήλ, Κιρμιζόπουλος Δημήτριος, Βρούλης Ιωάννης, Καλλιγάς Ευάγγελος, Καλαμπόκης Περικλής, Γιαλλουράκης Ιωάννης, Ξύπας Γεώργιος, Γιαλλουράκης Κυριάκος, Υψηλάντης Αναστάσιος, Τσαλαχούρης Κωνσταντίνος. Επίσης οι δικηγόροι Γεώργιος Βρούχος και Μάνος Κόκκινος.«Ο Κολοσσός Η Hotels τίμησε την ιστορία του», άρθρο στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών, 31 Ιανουαρίου 2017.

 Δράση στο Πρωτάθλημα Δωδεκανήσου (1963 - 1976) 

 Πρώτες συμμετοχές σε εθνικές κατηγορίες (1976 - 1986) 

Έχοντας διακριθεί στο Πρωτάθλημα της Τοπικής Επιτροπής Ε.Ο.Κ. Δωδεκανήσου, ο Κολοσσός αγωνίστηκε για πρώτη φορά στο Πρωτάθλημα της Β' Εθνικής Κατηγορίας κατά την περιόδο 1976-77. Στην κατηγορία επέστρεψε το καλοκαίρι του 1983, παραμένοντας για μία τριετία μέχρι τον υποβιβασμό του μετά το πέρας της περιόδου 1985-86.

Ο Κολοσσός έλαβε μέρος στο πρώτο Κύπελλο Ελλάδος που διοργανώθηκε το 1976 και έκτοτε αγωνιζόταν σε αυτό κάθε χρόνο μέχρι το 1987.

 Σταθερότητα στις εθνικές κατηγορίες (1986 - 1998) 

Ακολούθησε μια μακρά περίοδος παραμονής στη Γ' Εθνική Κατηγορία μεταξύ των περιόδων 1986-87 (Πρωταθλητές του Επαρχιακού Ομίλου  ) και 1992-93, οπότε και οι Ροδίτες κατέκτησαν την κορυφή του βαθμολογικού πίνακα της κατηγορίας, πανηγυρίζοντας την άνοδο με προπονητή τον Γιώργο Ματσαμά. Ωστόσο τα επόμενα χρόνια η ομάδα παρουσίασε αγωνιστική κάμψη, επιστρέφοντας εν τέλει στο τοπικό της πρωτάθλημα.

 Η πορεία προς την κορυφή (1998 - 2005) 
 Τα χρόνια στη Γ' Εθνική 
Ο Κολοσσος Ρόδου, μετά την κατάκτηση του τίτλου του Πρωταθλητή Δωδεκανήσου την αγωνιστική περίοδο 1997-98, επέστρεψε στη Γ' Εθνική Κατηγορία. Από το σημείο αυτό ξεκινά μια σταδιακή ανοδική πορεία που οδήγησε το σύλλογο στο κορυφαίο επίπεδο της ελληνικής καλαθοσφαίρισης.

Την αγωνιστική περίοδο 1998-99 η ομάδα της Ρόδου εντάχθηκε στο 2ο Όμιλο Νότου του Πρωταθλήματος της Γ' Εθνικής Κατηγορίας, από κοινού με 13 ακόμη ανταγωνιστές. Στην τελική βαθμολογική κατάταξη βρέθηκε στην 6η θέση, έχοντας απολογισμό 13 νίκες και 13 ήττες. Δεν παρατηρήθηκε ισοβαθμία με κάποια άλλη ομάδα.Περιοδικό «Ματιές στα σπορ», τεύχος Ιανουαρίου 2000. Την επόμενη χρονιά, 1999-00, αγωνίστηκε ξανά στην ίδια Κατηγορία και Όμιλο, ξανά απέναντι σε 13 ομάδες. Ο Κολοσσός ολοκλήρωσε τις αγωνιστικές του υποχρεώσεις στην 5η θέση του τελικού βαθμολογικού πίνακα, με 16 νίκες και 10 ήττες, εξασφαλίζοντας την παραμονή του. Παρατηρήθηκε δε τριπλή ισοβαθμία με το Γ.Σ. Αγίων Αναργύρων και τον Π.Ο. Αγίου Θωμά Γουδί, που βρέθηκαν χαμηλότερα βάσει των μεταξύ τους αποτελεσμάτων.«Βαθμολογία Πρωταθλήματος Γ' Εθνικής Κατηγορίας Ανδρών (2ος Όμιλος Νότου) 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την επόμενη περίοδο, 2000-01, με τον Κώστα Κωσταρίδη νέο επικαφαλή της διοίκησης, ο Κολοσσός βελτίωσε ακόμη περισσότερο την επίδοσή του, πετυχαίνοντας συγκομιδή από 17 νίκες και 9 ήττες. Με τον τρόπο αυτό σκαρφάλωσε μία θέση υψηλότερα, χωρίς να πάρει όμως το εισιτήριο ανόδου.

Η περίοδος 2001-02 ήταν από την πλευρά της ιστορική για την ομάδα της Ρόδου. Με προπονητή το Χάρη Παπάζογλου και βοηθό τον Κώστα Δόσπρα  αναδείχθηκε Πρωταθλήτρια Γ' Εθνικής για τρίτη φορά στην ιστορία του.«Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Είχε και πάλι αγωνιστεί στο 2ο Όμιλο Νότου, τον οποίο συνέθεσαν 14 σύλλογοι. Ο Κολοσσός είχε στη διάρκεια της χρονιάς μόλις 2 ήττες σε 26 αγωνιστικές. Η κατάκτηση της κορυφής του τελικού βαθμολογικού πίνακα είχε σαν αποτέλεσμα και την άνοδό του στη Β' Εθνική.

 Περίοδος 2002 - 2003 
Αν και είχε πολλά χρόνια να διαγωνιστεί στη Β' Εθνική, ο Κολοσσός επέδειξε καλό αγωνιστικό πρόσωπο και την περίοδο 2002-03. Το Πρωτάθλημα διοργανώθηκε σε κοινό Όμιλο των 14 συλλόγων. Στο πλαίσιο αυτό εκείνος της Ρόδου συγκέντρωσε 18 νίκες και 8 ήττες. Ισοβάθμισε με τα Εκπαιδευτήρια Δούκα, που υπερτερούσαν στα μεταξύ τους αποτελέσματα, και περιορίστηκε στην 4η θέση του βαθμολογικού πίνακα της τελευταίας αγωνιστικής. Λόγω ανακατατάξεων στις κατηγορίες ο Κολοσσός ανήλθε τελικά στην Α2 Εθνική κατόπιν πρόσκλησης της Ομοσπονδίας.

Στις αρχές Ιανουαρίου του 2003 ο Παπάζογλου αποτέλεσε παρελθόν από τους «θαλασσί» και τα καθήκοντά του ανέλαβε ο Βασίλης Φραγκιάς (προερχόμενος από το πρωτάθλημα Κύπρου) με βοηθό το Βενέτη Θωμίδη.«Στο τιμόνι ο Βενέτης Θωμίδης!», άρθρο στον ιστότοπο της εφημερίδας «Δημοκρατική», 16 Ιουλίου 2014.

Την ίδια περίοδο ο Κολοσσός επέστρεψε και στο θεσμό του Κυπελλου Ελλάδος, λαμβάνοντας μέρος στις τρεις πρώτες αγωνιστικές της Α' Φάσης. Αρχικά απέκλεισε τους Αμπελοκήπους Θεσσαλονίκης επικρατώντας απέναντί τους στη δική του έδρα με σκορ 87-65. Στη συνέχεια νίκησε εκτός έδρας την Α.Γ.Ε. Χαλκίδα με σκορ 70-77. Τελικά ο Ηλυσιακός αποδείχθηκε ανυπέρβλητο εμπόδιο, με τον Κολοσσό να χάνει στην έδρα του με σκορ 55-62.«Ο δρόμος προς τη Λάρισα», άρθρο στον ιστότοπο της εφημερίδας «Πατρίς», 3 Απριλίου 2003.

 Περίοδος 2003 - 2004 
Αν και άπειρη στο Πρωτάθλημα της Α2 Εθνικής Κατηγορίας, η ομάδα της Ρόδου επέδειξε την περίοδο 2003-04 αγωνιστικότητα και δεν περιορίστηκε στην εξασφάλιση της παραμονής στην κατηγορία, αλλά διεκδίκησε με αξιώσεις την άνοδο. Τελικά συγκέντρωσε 16 νίκες και 10 ήττες, ολοκληρώνοντας τις αγωνιστικές της υποχρεώσεις στην 4η θέση (σε σύνολο 14 ομάδων).«Βαθμολογία Πρωταθλήματος Α2 Εθνικής Κατηγορίας Ανδρών 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Καθήκοντα πρώτου προπονητή άσκησε για μία ακόμη χρονιά ο Φραγκιάς.

Κορυφαίος σκόρερ της ομάδας την περίοδο αυτή αναδείχθηκε ο Αλέξανδρος Παναγιωτόπουλος (340 πόντοι σε 26 αγώνες, 13,08 κατά μ.ό.), ενώ ακολούθησαν οι Γιώργος Κουκλάκης (329 πόντοι σε 24 αγώνες, 13,71 κατά μ.ό.), Παναγιώτης Παναγιωταράκος (289 πόντοι σε 26 αγώνες, 11,12 κατά μ.ό.) και ο Ισπανοαμερικανός Αλφόνσο Άλμπερτ (287 πόντοι σε 26 αγώνες, 11,04 κατά μ.ό.).«Kolossos Rhodes: Total Stats Regular Season Championship 2003-04 Division A2», πληροφορίες στον ιστότοπο (Galanis)SportsData.gr.

Στο θεσμό του Κυπέλλου Ελλάδος, προτού αποκλειστεί, ο Κολοσσός αγωνίστηκε και στις 4 αγωνιστικές της Α' Φάσης. Στην πρεμιέρα νίκησε εκτός έδρας την Α.Γ.Ε. Χαλκίδα με σκορ 66-75, αποκλείοντάς τη για δεύτερη συνεχόμενη χρονιά.«Συναρπαστικά ματς και εκπλήξεις στο Κύπελλο Ελλάδας μπάσκετ», άρθρο στον ιστότοπο In.gr, 14 Σεπτεμβρίου 2003. Στη συνέχεια επικράτησε στην έδρα του απέναντι στη Μ.Ε.Ν. Τούμπας με σκορ 97-89.«Προκρίθηκαν Νήαρ Ηστ, Ηλυσιακός, Ιωνικός Νικαίας, Ξάνθη και Κολοσσός Ρόδου», άρθρο στον ιστότοπο In.gr, 17 Σεπτεμβρίου 2003. Λίγες μέρες μετά ήρθε η σειρά του Ιωνικού Νικαίας να γνωρίσει την ήττα στη Ρόδο με σκορ 82-70. Τελικά την πορεία του Κολοσσού διέκοψε η Ξάνθη, που τον νίκησε στην έδρα της με σκορ 89-76.

 Περίοδος 2004 - 2005 
Την επόμενη χρονιά, 2004-05, ο Κολοσσός κατάφερε τελικά να κάνει την υπέρβαση, κερδίζοντας μία θέση μεταξύ των κορυφαίων ομάδων της χώρας. Συνολικά 14 σύλλογοι διεκδίκησαν τη χρονιά αυτή την άνοδο στην κορυφαία εθνική κατηγορία, κάτι που εν τέλει κατάφεραν οι Ροδίτες, αφού σκαρφάλωσαν στην κορυφή του τελικού βαθμολογικού πίνακα της Α2 Εθνικής.«Πρωταθλητές Α2 Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Αναλυτικά συγκέντρωσαν 20 νίκες και 6 ήττες, μία λιγότερη από το δεύτερο Γ.Σ. Λάρισας.«Βαθμολογία Πρωταθλήματος Α2 Εθνικής Κατηγορίας Ανδρών 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Προπονητής ήταν για μία ακόμη χρονιά ο Βασίλης Φραγκιάς.

Σε ό,τι αφορά το Κύπελλο Ελλάδος, η ομάδα της Δωδεκανήσου νίκησε στην πρεμιέρα τον Ερμή Λαγκαδά με σκορ 66-73. Εντούτοις, ηττήθηκε εντός έδρας στη 2η Αγωνιστική της Α' Φάσης από το Ρέθυμνο με σκορ 89-92, αποχαιρετώντας έτσι τη διοργάνωση.«“Κολοσσός” ο ...ΑΓΟΡ, πέρασε στο Κύπελλο», άρθρο στον ιστότοπο της εφημαρίδας «Πατρίς», 9 Σεπτεμβρίου 2004.

 Πρώτη άνοδος στην Α1 Εθνική Κατηγορία (2005 - 2007) 
 Περίοδος 2005 - 2006 
Η πρώτη παρουσία του Κολοσσού Ρόδου στην κορυφαία κατηγορία της ελληνικής ανδρικής καλαθοσφαίρισης έλαβε χώρα την αγωνιστική περίοδο 2005-06 ως απόρροια της κατάκτησης του Πρωταθλήματος της Α2 Εθνικής την προηγούμενη χρονιά. Ωστόσο, ο σύλλογος εμφανίστηκε ανέτοιμος να σταθεί σε τέτοιο επίπεδο με αποτέλεσμα να σημειώσει μόλις 6 νίκες σε 26 αγώνες στην Κανονική Περίοδο, να καταταγεί στη 14η και τελευταία θέση και να επιστρέψει στην αμέσως κατώτερη κατηγορία.«Βαθμολογία Α1 Εθνικής Κατηγορίας Ανδρών 2005-2006», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

Παραγωγικότερος σκόρερ για το σύλλογο αναδείχθηκε την περίοδο αυτή ο Αμερικανός Τρέβον Μπράιαντ (348 πόντοι σε 24 αγώνες, 14,50 κατά μ.ό.). Διακρίθηκαν επίσης οι Αμερικανοί Άντριαν Πένλαντ (160 πόντοι σε 9 αγώνες, 17,78 κατά μ.ό.) και Κέβιν Μπράσγουελ (101 πόντοι σε 7 αγώνες, 14,43 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2005-2006», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Μπράιαντ κατάφερε επίσης να μπει στην κορυφαία πεντάδα δύο στατιστικών πινάκων για το σύνολο των αθλητών της Κατηγορίας: ήταν 5ος στα Ριμπάουντ (178 σε 24 αγώνες, 7,42 κατά μ.ό.) και 3ος στα Κλεψίματα (27 σε 24 αγώνες, 1,125 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2005-2006», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

Στα πλαίσια του θεσμού του Κυπέλλου Ελλάδος, ο Κολοσσός αγωνίστηκε σε μόλις ένα παιχνίδι, γνωρίζοντας οριακά τον αποκλεισμό στην 1η Αγωνιστική της Β' Φάσης από το Μαρούσι με σκορ 75-77.«Ντέρμπι αιωνίων σε Βορρά και Νότο», άρθρο στον ιστότοπο του τηλεοπτικού σταθμού Antenna, 9 Οκτωβρίου 2005.«Δύσκολη πρόκριση για Μαρούσι», άρθρο στον ιστότοπο του ΣΠΟΡ FM, 9 Οκτωβρίου 2005.

Καθήκοντα πρώτου προπονητή την περίοδο αυτή διατήρησαν διαδοχικά οι Βασίλης Φραγκιάς (μέχρι το Νοέμβριο του 2005),«Παρελθόν ο Φραγκιάς, παρών ο Κυρίτσης για την τεχνική ηγεσία του Κολοσσού Ρόδου», άρθρο στον ιστότοπο In.gr, 7 Νοεμβρίου 2005. ο Μιχάλης Κυρίτσης (μέχρι τον Ιανουάριο του 2006) «Παρελθόν από τον Κολοσσό Ρόδου οι Κυρίτσης, Νάκιτς-Στον πάγκο της ομάδας ο Ζευγώλης», άρθρο στον ιστότοπο In.gr, 10 Ιανουαρίου 2006. και ο Γιώργος Ζευγώλης (μέχρι το τέλος της χρονιάς).

 Περίοδος 2006 - 2007 
Την επόμενη χρονιά, 2006-07, ο Κολοσσός υπήρξε πολύ πιο αποτελεσματικός με αποτέλεσμα να καταφέρει να ανακτήσει άμεσα το χαμένο έδαφος. Καθοδηγητής της ομάδας ήταν και πάλι ο Ζευγώλης, του οποίου το συμβόλαιο ανανεώθηκε το καλοκαίρι.«Ο Ζευγώλης για ένα ακόμη χρόνο στον Κολοσσό Ρόδου», άρθρο στον ιστότοπο In.gr, 10 Μαΐου 2006.

Το Πρωτάθλημα της Α2 Εθνικής διοργανώθηκε με τη συμμετοχή 16 συλλόγων από ολόκληρη την Ελλάδα. Στο πλαίσιο αυτό οι Ροδίτες συγκέντρωσαν 20 νίκες σε 30 αγωνιστικές, ολοκληρώνοντας τις αγωνιστικές τους υποχρεώσεις στη 2η θέση της τελικής κατάταξης, πίσω μόνο από τον πρωτοπόρο Σπόρτιγκ.«Βαθμολογία Πρωταθλήματος Α2 Εθνικής Κατηγορίας Ανδρών 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Με τον τρόπο αυτό απέκτησαν το δικαίωμα της επιστροφής στην Α1 Εθνική. Κορυφαίος σκόρερ για λογαριασμό της ομάδας ήταν ο Έλληνας Θέμης Κουπίδης (366 πόντοι σε 28 αγώνες, 13,07 κατά μ.ό.) Επίσης διακρίθηκαν ο Βρετανός Τζάρετ Χαρτ (279 πόντοι σε 26 αγώνες, 10,73 κατά μ.ό.) και ο Έλληνας Αλέξανδρος Τσαμάτος (269 πόντοι σε 29 αγώνες, 9,28 κατά μ.ό.).«Kolossos Rhodes: Total Stats Regular Season Championship 2006-07 Division A2», πληροφορίες στον ιστότοπο (Galanis)SportsData.gr.

Η πιο αξιοσημείωτη επίδοση, όμως, της χρονιάς ήταν η εκπληκτική πορεία του συλλόγου στο Κύπελλο Ελλάδος όπου, αν και ομάδα της Α2 Εθνικής, αγωνίστηκε σε οκτώ (!) παιχνίδια, φτάνοντας μέχρι τους Ημιτελικούς. Στα πλαίσια της Α' Φάσης νίκησε διαδοχικά εκτός έδρας τον Κεραυνό Αιγίου με σκορ 67-72, εντός έδρας τον Αιγινιακό με σκορ 78-49,«Στο «ύψος» τους τα φαβορί», άρθρο στον ιστότοπο του ΣΠΟΡ FM, 13 Σεπτεμβρίου 2006. εκτός έδρας τη Μ.Ε.Ν. Τούμπας με σκορ 89-91 και εντός έδρας τη Δάφνη με σκορ 74-64.«Κολοσσός Ρόδου και Α.Γ.Ο. Ρεθύμνου στη Β' φάση του Κυπέλλου μπάσκετ», άρθρο στον ιστότοπο In.gr, 20 Σεπτεμβρίου 2006. Στη «Φάση των 16» υποχρέωσε σε ήττα τον Πανελλήνιο σε εντός έδρα αγώνα που έληξε με σκορ 81-72.«Ο Κολοσσός για πρώτη φορά στα προημιτελικά του Κυπέλλου, 81-72 τον Πανελλήνιο», άρθρο στον ιστότοπο In.gr, 27 Σεπτεμβρίου 2006. Στη «Φάση των 8» ήταν η σειρά της Α.Ε. Λάρισας να αποκλειστεί από τον Κολοσσό σε αγώνα που διεξήχθη στην έδρα της πρώτης και έληξε με σκορ 67-86.«Για πρώτη φορά στα ημιτελικά ο Κολοσσός μετά το 86-67 επί της ΑΕΛ», άρθρο στον ιστότοπο In.gr, 30 Σεπτεμβρίου 2006. Τη χρονιά αυτή οι Ημιτελικοί ήταν διπλοί, έτσι ο Κολοσσός αγωνίστηκε δύο φορές απέναντι στο Ρέθυμνο. Νίκησε στο πρώτο παιχνίδι με σκορ 73-74 «Ο Κολοσσός 74-73 το Ρέθυμνο στην παράταση και ελπίζει σε πρόκριση στον τελικό», άρθρο στον ιστότοπο In.gr, 20 Δεκεμβρίου 2006. κι έχασε στο δεύτερο με μεγαλύτερη διαφορά 85-60. Κατά συνέπεια ο Κολοσσός έχασε την ευκαιρία να προχωρήσει στο Μεγάλο Τελικό, παρά την εντυπωσιακή του πορεία.«Το όνειρο έσβησε στο Ρέθυμνο», άρθρο στον ιστότοπο της εφημερίδας «Η Ροδιακή», 28 Δεκεμβρίου 2006.«Δέκα χρόνια Κύπελλο», αφιέρωμα στον ιστότοπο της εφημερίδας «Η Ροδιακή», 11 Σεπτεμβρίου 2013.«ΑΓΟΡ-Κολοσσός: 85-60» , άρθρο στον ιστότοπο Sport24.gr, 27 Δεκεμβρίου 2006.

 Καθιέρωση στο κορυφαίο επίπεδο (2007 - σήμερα) 
 Περίοδος 2007 - 2008 
Την αγωνιστική περίοδο 2007-08 ο Κολοσσός επέστρεψε στα γήπεδα της Α1 Εθνικής με νέο προπονητή το Βαγγέλη Αλεξανδρή.«Στον πάγκο του Κολοσσού Ρόδου για δύο χρόνια ο Βαγγέλης Αλεξανδρής», άρθρο στον ιστότοπο In.gr, 4 Ιουνίου 2007.«Ανακοινώθηκε ο "Τίγρης"», άρθρο στον ιστότοπο Sport24.gr, 3 Ιουνίου 2007. Χωρίς να καταφέρει να διακριθεί, ο σύλλογος της Ρόδου πέτυχε, ωστόσο, τον πρωταρχικό στόχο της παραμονής και καθιέρωσης στην κορυφαία κατηγορία. Στη διάρκεια των 26 αγωνιστικών του Πρωταθλήματος συγκέντρωσε 9 νίκες, τερματίζοντας στην 11η θέση της τελικής κατάταξης. Μάλιστα παρατηρήθηκε τριπλή ισοβαθμία μεταξύ του Κολοσσού, του Π.Α.Ο.Κ. και του Ρεθύμνου, με την κρητική ομάδα να στέκεται άτυχη και να ακολουθεί το δρόμο του υποβιβασμού.«Βαθμολογία Α1 Εθνικής Κατηγορίας Ανδρών 2007-2008», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

Κορυφαίος σκόρερ τη χρονιά αυτή αναδείχθηκε για λογαριασμό του ροδίτικου συλλόγου ο Αμερικανός με καταγωγή από τον Παναμά, Ντανίλο Αουγκουστίν Πίνοκ (389 πόντοι σε 26 αγωνιστικές, 14,96 κατά μ.ό.), ενώ εξίσου παραγωγικός ήταν ο Έλληνας Γιώργος Διαμαντόπουλος (269 πόντοι σε 18 αγωνιστικές, 14,94 κατά μ.ό.). Διακρίθηκε επίσης ο Κροάτης Ίβο Γιοσίποβιτς (275 πόντοι σε 26 αγώνες, 10,58 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2007-2008», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Πίνοκ ήταν επίσης ο τέταρτος παραγωγικότερος σκόρερ της Κανονικής Περιόδου στο σύνολο των ομάδων, ενώ μπήκε και στην κορυφαία πεντάδα του στατιστικού πίνακα των Κοψιμάτων (19 σε 26 αγώνες, 0,73 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2007-2008», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

Τη χρονιά αυτή ο Κολοσσός εντάχθηκε απευθείας στην 1η Αγωνιστική της Β' Φάσης του Κυπέλλου Ελλάδος, νικώντας αρχικά εκτός έδρας τη Νήαρ Ηστ Καισαριανής με σκορ 68-81.«Nήαρ Ηστ-Κολοσσός 68-81», άρθρο στον ιστότοπο Sport24.gr, 25 Σεπτεμβρίου 2007.«Η ΑΕΚ ξεπέρασε το εμπόδιο της ΑΕΛ και παίζει με Κολοσσό, έκπληξη από το Περιστέρι», άρθρο στον ιστότοπο In.gr, 25 Σεπτεμβρίου 2007. Στη συνέχεια, όμως, δεν κατόρθωσε να ξεπεράσει το εμπόδιο της Α.Ε.Κ. από την οποία και γνώρισε εντός έδρας τον αποκλεισμό με σκορ 62-67.«Kολοσσός-ΑΕΚ 62-67» , άρθρο στον ιστότοπο Sport24.gr, 30 Σεπτεμβρίου 2007.«Ρέθυμνο – ΑΕΚ και Μαρούσι – Ολύμπια τα ζευγάρια της 3ης αγωνιστικής», άρθρο στον ιστότοπο In.gr, 30 Σεπτεμβρίου 2007.

 Περίοδος 2008 - 2009 
Το καλοκαίρι του 2008 η νέα διοίκηση του Κολοσσού αποφάσισε τη λύση της συνεργασίας της με τον Αλεξανδρή - παρόλο που είχε υπογράψει διετές συμβόλαιο - παραχωρώντας τη θέση του στο Γιάννη Σφαιρόπουλο.«Koλοσσός Ρόδου: Παρελθόν ο Αλεξανδρής», άρθρο στον ιστότοπο AthleticRadio.gr, 2 Ιουνίου 2008.«Τέλος από τον Κολοσσό ο Αλεξανδρής», άρθρο στον ιστότοπο Contra.gr, 2 Ιουνίου 2008.«Στον Κολοσσό ο Σφαιρόπουλος», άρθρο στον επίσημο ιστότοπο του Σ.Ε.Π.Κ., 9 Ιουνίου 2008. Η ομάδα επέστρεψε στα γήπεδα για τις υποχρεώσεις της στο Κύπελλο, στα πλαίσια του οποίου αντιμετώπισε τον Π.Α.Ο.Κ. απευθείας στη Β' Φάση. Έχοντας υποστεί ήττα εντός έδρας με σκορ 67-76, η ομάδα της Ρόδου αποκλείστηκε από τη συνέχεια της διοργάνωσης.«Κολοσσός-ΠΑΟΚ 67-76», άρθρο στον ιστότοπο Contra.gr, 29 Οκτωβρίου 2008.«Κολοσσός-ΠΑΟΚ: 67-76», άρθρο στον ιστότοπο Sport24.gr, 29 Οκτωβρίου 2008.

Στο Πρωτάθλημα της χρονιάς 2008-09 ο Κολοσσός εξελίχθηκε σε υπολογίσιμη δύναμη, κλείνοντας την Κανονική Περίοδο στην 8η θέση της βαθμολογικής κατάταξης. Ειδικότερα συγκέντρωσε 12 νίκες και 14 ήττες, όσες και ο 7ος στην κατάταξη Π.Α.Ο.Κ.«Βαθμολογία Α1 Εθνικής Κατηγορίας Ανδρών 2008-2009», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Συνεπώς οι Ροδίτες εξασφάλισαν μία θέση στα Play-Offs όπου και διασταυρώθηκαν με τον πρωτοπόρο Ολυμπιακό Πειραιώς. Με τη σειρά να κρίνεται στις δύο νίκες, οι «ερυθρόλευκοι» πέτυχαν δύο συνεχόμενα νικηφόρα αποτελέσματα (84−61 στον Πειραιά, 76-86 στη Ρόδο), αφήνοντας τον Κολοσσό οριστικά στην 8η θέση.«Α1 Μπάσκετ: 1-0 οι Γηπεδούχοι», άρθρο στον ιστότοπο SigmaLive.gr, 27 Απριλίου 2009.«Κολοσσός-Ολυμπιακός: 76-86», άρθρο στον ιστότοπο Sport24.gr, 27 Απριλίου 2009.«Μπάσκετ Α1: Κολοσσός Ρόδου-Ολυμπιακός 76-86», άρθρο στον ιστότοπο της εφημερίδας «Ελευθεροτυπία», 27 Απριλίου 2009.

Τους περισσότερους πόντους για λογαριασμό της ομάδας συγκέντρωσε τη χρονιά αυτή ο Αμερικανός Στίβεν Σμιθ (384 πόντοι σε 21 αγώνες, 18,29 κατά μ.ό.), με το συμπατριώτη του, Λανς Χάρις να ακολουθεί (364 πόντοι σε 28 αγώνες, 13,00 κατά μ.ό.). Διακρίθηκαν επίσης ο Σερβοβόσνιος Σάσα Βασίλιεβιτς (277 πόντοι σε 28 αγώνες, 9,89 κατά μ.ό.) και ο Έλληνας Νίκος Παπανικολόπουλος (221 πόντοι σε 24 αγώνες, 9,21 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2008-2009», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Σμιθ ήταν, επίσης, ο δεύτερος παραγωγικότερος σκόρερ στο σύνολο του Πρωταθλήματος, ενώ ο Χάρις βρέθηκε στην τρίτη θέση του στατιστικού πίνακα των Κλεψιμάτων (38 σε 26 αγώνες, 1,46 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2008-2009», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Περίοδος 2009 - 2010 
Την επόμενη χρονιά, 2009-10, η ομάδα της Ρόδου συνεργάστηκε εκ νέου με το Σφαιρόπουλο, φτάνοντας στην καλύτερη επίδοσή της στη μέχρι τότε πορεία της στην Α1 Εθνική. Οι υποχρεώσεις της ξεκίνησαν όπως πάντα από το Κύπελλο Ελλάδος και ειδικότερα από την 1η αγωνιστική της Β' Φάσης. Δεν κατάφερε να ξεπεράσει το εμπόδιο των Ικάρων Σερρών, από τους οποίους ηττήθηκε εκτός έδρας με σκορ 75-62.«Έκπληξη από τους Ίκαρους Σερρών, απέκλεισαν τον Κολοσσό Ρόδου», άρθρο στον ιστότοπο In.gr, 8 Οκτωβρίου 2009.«Ίκαροι Σερρών-Κολοσσός Ρόδου: 75-62», άρθρο στον ιστότοπο Sport24.gr, 8 Οκτωβρίου 2009.

Σε ό,τι αφορά το Πρωτάθλημα της Α1 Εθνικής, ο Κολοσσός ολοκλήρωσε τις αγωνιστικές του υποχρεώσεις για την Κανονική Περίοδο στην 6η θέση της βαθμολογικής κατάταξης, έχοντας συλλέξει 14 νίκες και 12 ήττες.«Βαθμολογία Α1 Εθνικής Κατηγορίας Ανδρών 2009-2010», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Στη συνέχεια έλαβε μέρος στη διαδικασία των Play-Offs, όπου και αναζήτησε δύο νίκες απέναντι στην ομάδα του Αμαρουσίου. Ωστόσο ήταν οι «κιτρινόμαυροι» που πρώτοι πέτυχαν το στόχο (87-68 στο Μαρούσι, 72-87 στο Βενετόκλειο), αφήνοντας τους ροδίτες οριστικά στην 6η θέση.«Μαρούσι-Κολοσσός 87-68», άρθρο στον ιστότοπο Contra.gr, 1 Μαΐου 2010.«Μπάσκετ Α1 πλέι οφ: Μαρούσι-Κολοσσός Ρόδου 87-68», άρθρο στον ιστότοπο της εφημερίδας «Ελευθεροτυπία», 1 Μαΐου 2010.«Α1 Μπάσκετ: Κολοσσός Ρόδου-Μαρούσι 72-87», άρθρο στον ιστότοπο της εφημερίδας «Ναυτεμπορική», 3 Μαΐου 2010.«Η τελευταία σελίδα του παραμυθιού», άρθρο στον ιστότοπο της εφημερίδας «Η Ροδιακή», 3 Μαΐου 2010.

Κορυφαίος σκόρερ για το σύλλογο και δεύτερος για το σύνολο του Πρωταθλήματος αναδείχθηκε ο Αμερικανός Λανς Χάρις (374 πόντοι σε 26 αγώνες, 14,38 κατά μ.ό.). Επίσης διακρίθηκαν ο Σερβοβόσνιος Σάσα Βασίλιεβιτς (284 πόντοι σε 25 αγώνες, 11,36 κατά μ.ό.) και ο Αμερικανός Ρόμπερτ Ντοζίερ (241 πόντοι σε 26 αγώνες, 9,27 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2009-2010», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Ντοζίερ είχε επιπλέον την τρίτη καλύτερη επίδοση στη συλλογή Ριμπάουντ στο σύνολο των αθλητών της Α1 Εθνικής, ενώ ο Κώστας Χαρίσης είχε τη δεύτερη καλύτερη επίδοση στη στατιστική κατηγορία των Κοψιμάτων.«Στατιστικά Παικτών Α1 Εθνικής Κατηγορίας Ανδρών 2009-2010», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Περίοδος 2010 - 2011 
Τον Οκτώβριο του 2010 ο Κολοσσός επέστρεψε στην αγωνιστική δράση προκειμένου να λάβει μέρος στους Προημιτελικούς του Κυπέλλου Ελλάδος. Η κλήρωση τον έφερε αντιμέτωπο με τον Παναθηναϊκό, από τον οποίο ηττήθηκε εντός έδρας με σκορ 62-84.«Με Μπατίστ και κόσμο 84-62 τον Κολοσσό», άρθρο στον ιστότοπο BasketNet.gr, 13 Οκτωβρίου 2010.«Κολοσσός-Παναθηναϊκός 62-84», άρθρο στον ιστότοπο Contra.gr, 13 Οκτωβρίου 2010.

Συνεχίζοντας τη συνεργασία της με το Σφαιρόπουλο για τρίτη συνεχόμενη χρονιά, η ομάδα της Ρόδου κατάφερε και την περίοδο 2010-11 να συμμετάσχει στη διαδικασία των Play-Offs, έχοντας καταλάβει την 8η θέση στην Κανονική Περίοδο. Ο απολογισμός της ήταν 12 νίκες και 14 ήττες, ενώ παρατηρήθηκε τετραπλή ισοβαθμία στις θέσεις 6 έως 9 μεταξύ της Καβάλας, του Περιστερίου, του Κολοσσού και του άτυχου Πανιωνίου που έμεινε εκτός διαδικασίας.«Βαθμολογία Α1 Εθνικής Κατηγορίας Ανδρών 2010-2011», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Στην επόμενη φάση οι ροδίτες διασταυρώθηκαν με τον πρωτοπόρο Ολυμπιακό Πειραιώς. Στον πρώτο μεταξύ τους αγώνα στο Σ.Ε.Φ. οι «ερυθρόλευκοι» επιβλήθηκαν με σκορ 90-55, παίρνοντας το προβάδισμα στη σειρά.«Ολυμπιακός - Κολοσσός Ρόδου 90-55», άρθρο στον ιστότοπο Sport24.gr, 30 Απριλίου 2011.«Επίδειξη δύναμης, με θεατή τον Πρίντεζη!», άρθρο στον ιστότοπο Sport24.gr, 30 Απριλίου 2011. Στην επανάληψη του Βενετόκλειου, ο Κολοσσός «λύγισε» εκ νέου με σκορ 67-83 και κατά συνέπεια η χρονιά έκλεισε με την οριστική κατάληψη της 8ης θέσης.«Κολοσσός Ρόδου - Ολυμπιακός 67-83», άρθρο στον ιστότοπο Sport24.gr, 4 Μαΐου 2011.«Κολοσσός-Ολυμπιακός 67-83», άρθρο στον ιστότοπο Contra.gr, 4 Μαΐου 2011. Στο σημείο αυτό έληξε και το συμβόλαιο του Σφαιρόπουλου με την ομάδα.«Ίβκοβιτς: "Μόνο ένα παράπονο". Σφαιρόπουλος: "Το τελευταίο μου παιχνίδι"», άρθρο στον ιστότοπο Contra.gr, 4 Μαΐου 2011.

Κορυφαίος σκόρερ για την ομάδα τη χρονιά αυτή αναδείχθηκε ο Ελληνοαμερικανός Πατ Καλάθης (399 πόντοι σε 28 αγώνες, 14,25 κατά μ.ό.) και ακολούθησαν οι Έλληνες Άγγελος Τσάμης (266 πόντοι σε 28 αγώνες, 9,50 κατά μ.ό.) και Κώστας Χαρίσης (240 πόντοι σε 26 αγώνες, 9,23 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2010-2011», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Στους στατιστικούς πίνακες του συνόλου των ομάδων του Πρωταθλήματος, ο Καλάθης βρέθηκε στη δεύτερη θέση των σκόρερς πίσω από τον Ρόουλ Μάρσαλ του Π.Α.Ο.Κ., ενώ πρώτευσε και στην Αξιολόγηση (481). Με τη σειρά του ο Αμερικανός Τζάρεντ Τζόρνταν ήταν ο παίκτης που μοίρασε τις περισσότερες Ασίστ μέσα στη χρονιά.«Στατιστικά Παικτών Α1 Εθνικής Κατηγορίας Ανδρών 2010-2011», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Περίοδος 2011 - 2012 
Τον Αύγουστο του 2011 επέστρεψε στην τεχνική ηγεσία του συλλόγου ο Βασίλης Φραγκιάς (που είχε ξανασυνεργαστεί με τον Κολοσσό το διάστημα 2002-2006).«Επέστρεψε στον πάγκο του Κολοσσού Ρόδου ο Φραγκιάς», άρθρο στον ιστότοπο της εφημερίδας «Ελευθεροτυπία», 17 Αυγούστου 2011.«Ροδίτης ξανά ο Φραγκιάς!», ανακοίνωση στον επίσημο ιστότοπο του συλλόγου. Στη διοργάνωση του Κυπέλλου ο σύλλογος απέκλεισε στην 1η Αγωνιστική της Β' Φάσης τον Πανερυθραϊκό αποσπώντας την εκτός έδρας νίκη με σκορ 62-66.«Ο Χόπσον εκτέλεσε (62-66) τον Πανερυθραϊκό», άρθρο στον ιστότοπο BasketNet.gr, 18 Σεπτεμβρίου 2011.«Προκρίθηκαν στη δεύτερη φάση Ίκαρος και Κολοσσός», άρθρο στον ιστότοπο In.gr, 18 Σεπτεμβρίου 2011. Στη 2η Αγωνιστική, ωστόσο, γνώρισε με τη σειρά του την εντός έδρας ήττα από τον Ίκαρο Καλλιθέας με σκορ 77-80.«Προκρίθηκε ο Ίκαρος!», άρθρο στον ιστότοπο OnSports.gr, 21 Σεπτεμβρίου 2011.«Αποκλείστηκε ο Κολοσσός», άρθρο στον ιστότοπο News12.gr, 21 Σεπτεμβρίου 2011.

Η αγωνιστική περίοδος 2011-12 υπήρξε η πιο επιτυχημένη στη νεότερη ιστορία του συλλόγου, εφόσον με 16 νίκες και 8 ήττες τερμάτισε στην 3η θέση της βαθμολογίας της Κανονικής Περιόδου της Α1 Εθνικής. Μάλιστα δεν παρατηρήθηκε κάποια ισοβαθμία.«Βαθμολογία Α1 Εθνικής Κατηγορίας Ανδρών 2011-2012», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

Στα πλαίσια της διαδικασίας των Play-Offs ήρθε αντιμέτωπος με την 6η στην κατάταξη, Καβάλα, απέναντι στην οποία συγκέντρωσε δύο διαδοχικά νικηφόρα αποτελέσματα (82-61 εντός, 73-67 εκτός), που ήταν και τα πρώτα που πέτυχε ποτέ ο Κολοσσός σε αγώνες της διαδικασίας αυτής.«Α1: Ηταν Κολοσσός, 82-61 την Καβάλα», άρθρο στον ιστότοπο της εφημερίδας «Εθνικός Κήρυξ», 18 Απριλίου 2012.«Έγραψε ιστορία ο Κολοσσός», άρθρο στον ιστότοπο της εφημερίδας «Πρώτο Θέμα», 18 Απριλίου 2012.«Καβάλα - Κολοσσός 67-73», άρθρο στον ιστότοπο Sport24.gr, 20 Απριλίου 2012.«Κολοσσός Ρόδου, το... όγδοο θαύμα!», άρθρο στον ιστότοπο Gazzetta.gr, 20 Απριλίου 2012. Στην επόμενη φάση, εντούτοις, βρήκε στο δρόμο του τον Παναθηναϊκό, με τη σειρά των μεταξύ τους παιχνιδιών να διαμορφώνεται στο 3-1 υπέρ της αθηναϊκής ομάδας. Αναλυτικότερα ο Παναθηναϊκός ξεκίνησε με δύο συνεχόμενες νίκες (103-67 στην Αθήνα, 71-102 στη Ρόδο).«Έκαναν το 1-0 οι "αιώνιοι"», άρθρο στον ιστότοπο Ant1News.gr, 24 Απριλίου 2012.«Ο Παναθηναϊκός συνέτριψε τον Κολοσσό με 103-67», άρθρο στον ιστότοπο της εφημερίδας «Πρώτο Θέμα», 24 Απριλίου 2012.«Παναθηναϊκός - Κολοσσός 102-71», άρθρο στον ιστότοπο Sport24.gr, 26 Απριλίου 2012.«Α1: Άνετα το 2-0 οι "αιώνιοι"», άρθρο στον ιστότοπο Ant1News.gr, 26 Απριλίου 2012. Εντούτοις, ο Κολοσσός δεν παραδόθηκε αμαχητί πετυχαίνοντας σπουδαία νίκη στην Αθήνα με σκορ 68-73.«Είναι τρελός ο… Κολοσσός!», άρθρο στον ιστότοπο BasketNet.gr, 28 Απριλίου 2012.«Κολοσσός - Παναθηναϊκός 73-68», άρθρο στον ιστότοπο Sport24.gr, 28 Απριλίου 2012. Τελικά υπέκυψε στη Ρόδο, γνωρίζοντας την ήττα με σκορ 66-74.«Κολοσσός - ΠΑΟ 66-74», άρθρο στον ιστότοπο BasketBlog.gr, 30 Απριλίου 2012.«Κολοσσός - Παναθηναϊκός 66-74», άρθρο στον ιστότοπο Sport24.gr, 30 Απριλίου 2012.

Τη χρονιά αυτή προβλεπόταν και διεξαγωγή σειράς Μικρών Τελικών που θα κρίνονταν στις 3 νίκες. Εκεί ο Κολοσσός διασταυρώθηκε με τον 4ο στην Κανονική Περίοδο, Πανιώνιο, απέναντι στον οποίο αγωνίστηκε με πλεονέκτημα έδρας. Στον πρώτο μεταξύ τους αγώνα ο Κολοσσός επικράτησε στη Ρόδο με σκορ 71-68.«Με ανατροπή το 1-0 ο Κολοσσός», άρθρο στον ιστότοπο NovaSports.gr, 9 Μαΐου 2012.«Κολοσσός Ρόδου - Πανιώνιος 71-68», άρθρο στον ιστότοπο Sport24.gr, 9 Μαΐου 2012. Στο δεύτερο παιχνίδι ο Πανιώνιος ισοφάρισε τη σειρά με σκορ 81-64.«Φόρτσαρε στο δεύτερο ο Πανιώνιος και... 1-1», άρθρο στον ιστότοπο SentraGoal.gr, 12 Μαΐου 2012.«Α1: Ισοφάρισε στη σειρά ο Πανιώνιος», άρθρο στον ιστότοπο Ant1News.gr, 12 Μαΐου 2012. Ακολούθως ο Κολοσσός πήρε εκ νέου το προβάδισμα νικώντας εντός έδρας με σκορ 70-66.«Α1 Μπάσκετ: Κολοσσός Ρόδου-Πανιώνιος 70-66», άρθρο στον ιστότοπο της εφημερίδας «Ναυτεμπορική», 16 Μαΐου 2012.«Νίκησε και πήρε προβάδισμα ο Κολοσσός» , άρθρο στον ιστότοπο «Νέα Κρήτη», 16 Μαΐου 2012. Ο Πανιώνιος, όμως, κατάφερε να στείλει τη σειρά σε πέμπτο παιχνίδι, νικώντας με σκορ 88-71 στη Νέα Σμύρνη.«Επιστροφή στη Ρόδο και αποθέωση στον Πανιώνιο!», άρθρο στον ιστότοπο SentraGoal.gr, 19 Μαΐου 2012.«Όλα θα κριθούν στη Ρόδο», άρθρο στον ιστότοπο NovaSports.gr, 19 Μαΐου 2012. Τελικά ο Κολοσσός ολοκλήρωσε τις αγωνιστικές του υποχρεώσεις στην 4η θέση της κατάταξης, εφόσον ο Πανιώνιος «έσπασε» την έδρα του με σκορ 63-73.«Για να έχει νέο στόχο του χρόνου!», άρθρο στον ιστότοπο της εφημερίδας «Η Ροδιακή», 23 Μαΐου 2012.«Κολοσσός - Πανιώνιος 63-73», άρθρο στον ιστότοπο Sport24.gr, 22 Μαΐου 2012.«Ο Πανιώνιος νίκησε τον Κολοσσό στη Ρόδο και πήρε την 3η θέση», άρθρο στον ιστότοπο In.gr, 22 Μαΐου 2012.

Στο μαραθώνιο αυτό, κορυφαίος σκόρερ για την ομάδα αναδείχθηκε ο Έλληνας Άγγελος Τσάμης (397 πόντοι σε 35 αγώνες, 11,34 κατά μ.ό.) με τον Αμερικανό Μάρκους Χάτεν να ακολουθεί (397 πόντοι σε 35 παιχνίδια, 11,15 κατά μ.ό.). Διακρίθηκαν επίσης ο Αμερικανός Σκότι Χόμπσον (345 πόντοι σε 35 αγώνες, 9,86 κατά μ.ό.), ο Αμερικανός Ρούμπιν Μπόικιν (308 πόντοι σε 35 αγώνες, 8,80 κατά μ.ό.) και ο Έλληνας Νίκος Λιακόπουλος (280 πόντοι σε 34 αγώνες, 8,24 κατά μ.ό.)«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2011-2012», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Περίοδος 2012 - 2013 
Η υπερπροσπάθεια της προηγούμενης περιόδου έδωσε τη θέση της στην αγωνιστική κάμψη κατά τη χρονιά 2012-13. Αρχικά, στο θεσμό του Κυπέλλου οι Ροδίτες αγωνίστηκαν απευθείας στη «Φάση των 8», όπου και γνώρισαν την ήττα από τον Κ.Α.Ο. Δράμας με σκορ 79-60.«ΚΑΟΔ - Κολοσσός Ρόδου 79-60», άρθρο στον ιστότοπο Sport24.gr, 3 Οκτωβρίου 2012.«ΚΑΟΔ - Κολοσσός 79-60», άρθρο στον ιστότοπο BasketBlog.gr, 3 Οκτωβρίου 2012.

Ο απολογισμός της χρονιάς στο Πρωτάθλημα ήταν 8 νίκες σε 26 αγωνιστικές, ενώ στον τελικό βαθμολογικό πίνακα ο Κολοσσός κατέλαβε τη 10η θέση. Σαν αποτέλεσμα δεν απέκτησε το δικαίωμα να προσπαθήσει να καλυτερεύσει τη θέση του μέσα από τη διαδικασία των Play-offs.«Βαθμολογία Α1 Εθνικής Κατηγορίας Ανδρών 2012-2013», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Τους περισσότερους πόντους για λογαριασμό της ομάδας συγκέντρωσε ο Αμερικανός Μάρκους Χάτεν (294 πόντοι σε 25 αγώνες, 11,76 κατά μ.ό.). Ακολούθησαν ο Έλληνας Γιάννης Καλαμπόκης (289 πόντοι σε 26 αγώνες, 11,12 κατά μ.ό.), ο Αμερικανός Κέβιν Λάνγκφορντ (235 πόντοι σε 26 αγώνες, 9,04 κατά μ.ό.) και ο Αμερικανός Ντέντι Λάρον (208 πόντοι σε 14 αγώνες, 14,86 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2012-2013», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

Πρώτος προπονητής τη χρονιά αυτή διετέλεσε ο Μηνάς Γκέκος μέχρι τις αρχές Ιανουαρίου, για να δώσει τη σκυτάλη για άλλη μια φορά στο Βασίλη Φραγκιά.«Ανακοίνωσε Γκέκο ο Κολοσσός Ρόδου!», άρθρο στον ιστότοπο OnSports.gr, 28 Ιουλίου 2012.«Παρελθόν από τον Κολοσσό Ρόδου ο Μηνάς Γκέκος», άρθρο στον ιστότοπο News.gr, 7 Ιανουαρίου 2013.«Τέλος ο Μηνάς Γκέκος για τον Κολοσσό», άρθρο στον ιστότοπο της εφημερίδας «Ροδιακή», 7 Ιανουαρίου 2013.

 Περίοδος 2013 - 2014 
Το επόμενο φθινόπωρο η ομάδα του Φραγκιά επέστρεψε στα γήπεδα αρχικά για τις υποχρεώσεις της στα πλαίσια του Κυπέλλου Ελλάδος.  Αντίθετα με τις προηγούμενες περιόδους αποδείχθηκε εξαιρετικά ανθεκτική στο θεσμό. Στα πλαίσια της 1ης Αγωνιστικής της Β' Φάσης ο Κολοσσός οδήγησε στον αποκλεισμό τον Κόροιβο Αμαλιάδας αφού τον υποχρέωσε σε ήττα στην Ηλεία με σκορ 63-71.«Κολοσσός Ρόδου: Πέρασε από την Αμαλιάδα», άρθρο στον ιστότοπο OnSports.gr, 21 Σεπτεμβρίου 2013.««Θαλασσί» πρόκριση», άρθρο στον ιστότοπο του ΣΠΟΡ FM, 21 Σεπτεμβρίου 2013. Λίγες μέρες μετά νίκησε εκτός έδρας το Λαύριο με σκορ 59-76.«Φωτιά και... Λαύριο ο Κολοσσός!», άρθρο στον ιστότοπο 12sports.gr, 28 Σεπτεμβρίου 2013.«Συνεχίζουν Ηλυσιακός, Απόλλωνας και Κολοσσός», άρθρο στον ιστότοπο InfoBasket.gr, 28 Σεπτεμβρίου 2013. Στην 3η αγωνιστική κατάφερε να επικρατήσει εντός έδρας με σκορ 71-69 απέναντι στη Νέα Κηφισιά.«Στους «8» του Κυπέλλου ο ΒΑΠ Κολοσσός», άρθρο στον ιστότοπο της εφημερίδας «Ροδιακή», 6 Οκτωβρίου 2013.«Στους «8» ο Κολοσσός», άρθρο στον ιστότοπο του ΣΠΟΡ FM, 6 Οκτωβρίου 2013. Τελικά αποκλείστηκε στη «Φάση των 8» οπότε και ηττήθηκε στη Νέα Σμύρνη από τον Πανιώνιο με σκορ 82-65.«Πανιώνιος - Κολοσσός 82-65», άρθρο στον ιστότοπο Contra.gr, 9 Οκτωβρίου 2013.«Αγχώθηκε, αλλά στην 4άδα ο Πανιώνιος (82-65)», άρθρο στον ιστότοπο Gazzetta.gr, 9 Οκτωβρίου 2013.

Καθώς η ομάδα ξεκίνησε δυσμενώς το Πρωτάθλημα της περιόδου 2013-14, στα μέσα Νοεμβρίου έληξε η συνεργασία της με το Φραγκιά.«Τέλος από τον Κολοσσό ο Φραγκιάς», άρθρο στον ιστότοπο Contra.gr, 18 Νοεμβρίου 2013. Διάδοχός του ήταν ο Δημήτρης Πρίφτης μέχρι το Μάρτιο.«Στον Κολοσσό ο Πρίφτης», άρθρο στον ιστότοπο Sport24.gr, 23 Νοεμβρίου 2013.«Μπάσκετ: Ο Πρίφτης νέος προπονητής στον Κολοσσό Ρόδου», άρθρο στον ιστότοπο της εφημερίδας «Ναυτεμπορική», 23 Νοεμβρίου 2013. Μετά τη μετακίνηση του τελευταίου στον Παναθηναϊκό, καθήκοντα πρώτου προπονητή ανέλαβε ο πρώην βοηθός του, Μιχάλης Κουταλιανός.«Ο Κολοσσός ανακοίνωσε την συνεργασία του Πρίφτη με τον Παναθηναϊκό», άρθρο στον ιστότοπο της εφημερίδας «Τα Νέα», 11 Μαρτίου 2014.

Η λήξη της 26ης και τελευταίας αγωνιστικής βρήκε την ομάδα της Ρόδου στη 10η θέση του βαθμολογικού πίνακα, όπως συνέβη και την προηγούμενη περίοδο. Είχε συγκεντρώσει 10 νίκες και 16 ήττες, όσες και το Ρέθυμνο που κατετάγη μια θέση υψηλότερα. Το αποτέλεσμα αυτό σήμαινε πως η ομάδα δεν είχε το δικαίωμα συμμετοχής στα Play-offs, αλλά δεν κινδύνεψε και με υποβιβασμό.«Βαθμολογία Α1 Εθνικής Κατηγορίας Ανδρών 2013-2014», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.««Φίνις» στην κανονική περίοδο με το βλέμμα στα πλέι οφ», άρθρο στον ιστότοπο In.gr, 18 Μαΐου 2013.

Κορυφαίοι σκόρερ του Κολοσσού αναδείχθηκαν οι Αμερικανοί Τέιλορ Σμιθ (253 πόντοι σε 26 αγώνες, 9,73 κατά μ.ό.) και ο Όσμπι Μπαμπάλε (226 πόντοι σε 21 αγώνες, 10,76 κατά μ.ό.). Διακρίθηκαν επίσης οι Έλληνες Νώντας Παπαντωνίου (221 πόντοι σε 26 αγώνες, 8,50 κατά μ.ό.), Χριστόφορος Στεφανίδης (210 πόντοι σε 26 αγώνες, 8,08 κατά μ.ό.) και Άγγελος Τσάμης (199 πόντοι σε 24 αγώνες, 8,29 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2013-2014», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Περίοδος 2014 - 2015 
Τον Ιούλιο του 2014 ανανεώθηκε το συμβόλαιο του Κουταλιανού, ο οποίος διατήρησε τη θέση του πρώτου προπονητή στην ομάδα για την επόμενη περίοδο, 2014-15. Εντούτοις, το Νοέμβριο τον διαδέχθηκε ο Άρης Λυκογιάννης.«Τέλος ο Κουταλιανός από τον Κολοσσό Ρόδου», άρθρο στον ιστότοπο Contra.gr, 11 Νοεμβρίου 2014.«Λυκογιάννης αντί Κουταλιανού» , άρθρο στον ιστότοπο BasketPlus.gr, 11 Νοεμβρίου 2014.

Οι αγωνιστικές υποχρεώσεις της ομάδας ξεκίνησαν από τη διοργάνωση του Κυπέλλου Ελλάδος και πιο συγκεκριμένα από την 1η Αγωνιστική της Β' Φάσης. Ο Κολοσσός είχε την ατυχία να αποκλειστεί άμεσα, έχοντας γνωρίσει την ήττα από την Α.Ε.Κ. Το μεταξύ τους παιχνίδι διεξήχθη στην Αθήνα και ολοκληρώθηκε με σκορ 84-79 υπέρ των «κιτρινόμαυρων».«Α.Ε.Κ. - Κολοσσός Ρόδου 84-79», άρθρο στον ιστότοπο Gazzetta.gr, 24 Σεπτεμβρίου 2014.«Η Α.Ε.Κ. άφησε εκτός Κυπέλλου μπάσκετ τον Κολοσσό Ρόδου», άρθρο στον ιστότοπο της εφημερίδας «Καθημερινή», 25 Σεπτεμβρίου 2014.

Στην κανονική περίοδο του Πρωταθλήματος η ροδίτικη ομάδα συγκέντρωσε 13 νίκες και ισάριθμες ήττες, με αποτέλεσμα να βρεθεί στην 7η θέση του βαθμολογικού πίνακα μετά την ολοκλήρωση της 26ης αγωνιστικής.«Βαθμολογία Α1 Εθνικής Κατηγορίας Ανδρών 2014-2015», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Με τον τρόπο αυτό εξασφάλισε θέση στα Play-offs όπου διασταυρώθηκε με τον 2ο Παναθηναϊκό έχοντας το μειονέκτημα της έδρας. Στον πρώτο μεταξύ τους αγώνα νικητές αναδείχθηκαν οι «πράσινοι» με  σκορ 98-71.«Παναθηναϊκός - Κολοσσός 98-71», άρθρο στον ιστότοπο Sport24.gr, 13 Μαΐου 2015.«Παναθηναϊκός - Κολοσσός 98-71», άρθρο στον ιστότοπο Contra.gr, 13 Μαΐου 2015. Στη ρεβάνς της Ρόδου, όμως, ο Κολοσσός ήταν αξιόμαχος παίρνοντας τη νίκη με σκορ 73-75 και ισοφαρίζοντας τη σειρά σε 1-1.«Μπάσκετ: Ο Κολοσσός Ρόδου νίκησε τον... μισό Παναθηναϊκό (75-73)» , άρθρο στον ιστότοπο της εφημερίδας «Ναυτεμπορική», 16 Μαΐου 2015.«Εκπληκτικός ο Κολοσσός, νίκησε τον Π.Α.Ο. με 75-73!», άρθρο στον ιστότοπο της εφημερίδας «Ροδιακή», 16 Μαΐου 2015. Ωστόσο, ήταν ο Παναθηναϊκός εκείνος που προκρίθηκε τελικά, νικώντας στον τρίτο και καθοριστικό αγώνα με το επιβλητικό σκορ 100-70. Κατά συνέπεια, ο Κολοσσός κατετάγη οριστικά 7ος τη χρονιά αυτή.«Ο Παναθηναϊκός έτρεχε με... 100 και πέρασε στα ημιτελικά», άρθρο στον ιστότοπο της εφημερίδας «Τα Νέα», 19 Μαΐου 2015.«Παναθηναϊκός - Κολοσσός 100-70», άρθρο στον ιστότοπο Sport24.gr, 19 Μαΐου 2015.

Παραγωγικότερος σκόρερ της ομάδας αναδείχθηκε τη χρονιά αυτή ο Αμερικανός Τζαμέλ Χάγκινς (266 πόντοι σε 28 αγώνες, 9,50 κατά μ.ό.). Διακρίθηκαν επίσης ως προς το μέσο όρο τους ο Έλληνας Άγγελος Τσάμης (231 πόντοι σε 23 αγώνες, 10,04 κατά μ.ό.), ο Αμερικανός Ντόμινικ Γουότερς (227 πόντοι σε 18 αγώνες, 12,61 κατά μ.ό.) και ο Αμερικανός Μάικ Τζέιμς (168 πόντοι σε 8 αγώνες, 21,00 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2014-2015», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Επίσης, ο Αμερικανός Τέιλορ Σμιθ σκαρφάλωσε στη δεύτερη θέση του στατιστικού πίνακα των Κοψιμάτων για το σύνολο των ομάδων (42 σε 26 αγώνες, 1,62 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2014-2015», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Τέλος, ο Τσάμης την 1η Νοεμβρίου 2014 έγινε ο παίκτης του Κολοσσού με τις περισσότερες συμμετοχές στην Α1 Εθνική, ξεπερνώντας το ρεκόρ που κατείχε ο Αντώνης Ασημακόπουλος.«Ρέκορντμαν ο Τσάμης», άρθρο στον ιστότοπο Sport24.gr, 2 Νοεμβρίου 2014.

 Περίοδος 2015 - 2016 
Συνεχίζοντας με τον ίδιο προπονητή, ο ροδιακός σύλλογος επέστρεψε στα γήπεδα το επόμενο φθινόπωρο για τις υποχρεώσεις του στο θεσμό του Κυπέλλου. Γνώρισε αμέσως τον αποκλεισμό εφόσον ηττήθηκε εκτός έδρας από το φιναλίστ εκείνη τη χρονιά Φάρο Κερατσινίου με σκορ 70-66.«Φάρος Κερατσινίου και Ηρακλής έκαναν την έκπληξη στο Κύπελλο», άρθρο στον ιστότοπο Sport24.gr, 25 Σεπτεμβρίου 2015.«Φάρος Κερατσινίου - Κολοσσός 70-66», άρθρο στον ιστότοπο Sdna.gr, 25 Σεπτεμβρίου 2015.

Στη διάρκεια της Κανονικής Περιόδου του Πρωταθλήματος της χρονιάς 2015-16 ο Κολοσσός συνέλεξε 11 νίκες σε 26 αγωνιστικές. Παρά τη φτωχότερη συγκομιδή σε σχέση με την προηγούμενη περίοδο, τερμάτισε εκ νέου στην 7η θέση, ανανεώνοντας την παρουσία του στα Play-Offs.«Βαθμολογία Α1 Εθνικής Κατηγορίας Ανδρών 2015-2016», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Το ζευγάρι του Κολοσσού στην επόμενη φάση ήταν ξανά ο Παναθηναϊκός, ο οποίος είχε καταταγεί στη 2η θέση της βαθμολογίας. Στον πρώτο αγώνα, που έλαβε χώρα στην Αθήνα, το «τριφύλλι» πήρε το προβάδισμα επικρατώντας με σκορ 91-63.«Παναθηναϊκός: 91-63 τον Κολοσσό στην «πρώτη» Πεδουλάκη και την επιστροφή Παππά», άρθρο στον ιστότοπο της εφημερίδας «Πρώτο Θέμα», 25 Απριλίου 2016.«Παναθηναϊκός - Κολοσσός Ρόδου 91-63», άρθρο στον ιστότοπο Contra.gr, 25 Απριλίου 2016. Ακολούθως ο Κολοσσός έχασε και στη δική του έδρα με σκορ 71-80 και εν τέλει η πορεία του τερματίστηκε στην 7η θέση.«Κολοσσός Ρόδου - Παναθηναϊκός 71-80», άρθρο στον ιστότοπο Gazzetta.gr, 27 Απριλίου 2016.«Κολοσσός - Παναθηναϊκός 71-80: Έκανε το καθήκον του», άρθρο στον ιστότοπο OnSports.gr, 27 Απριλίου 2016.

Τους περισσότερους πόντους για λογαριασμό του Κολοσσού σημείωσε την περίοδο αυτή ο Αμερικανός Τρέβορ Ρέλεφορντ (377 πόντοι σε 28 αγώνες, 13,46 κατά μ.ό.). Επίσης διακρίθηκαν ο Έλληνας Γιαννούλης Λαρεντζάκης (320 πόντοι σε 27 αγώνες, 11,85 κατά μ.ό.), ο Αμερικανός Κέλβιν Λιούις (258 πόντοι σε 27 αγώνες, 9,56 κατά μ.ό.) και ο Αμερικανός Γκάρι Μακ Γκι (232 πόντοι σε 27 αγώνες, 8,59 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2015-2016», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Ο Ρέλεφορντ διακρίθηκε επίσης σε αρκετές κατηγορίες στατιστικών για το σύνολο των αθλητών που έλαβαν μέρος στο Πρωτάθλημα (Κανονική Περίοδος): ήταν τρίτος στη συλλογή πόντων, τέταρτος στην παραγωγή Ασίστ (105 σε 26 αγώνες, 4,04 κατά μ.ό.), δεύτερος στα Κλεψίματα (45 σε 26 αγώνες, 1,73 κατά μ.ό.) και τέταρτος στην Αξιολόγηση (401). Στα Κοψίματα στην κορυφαία πεντάδα βρέθηκαν οι Αμερικανοί Ουίλ Ντέιβις (22 σε 26 αγώνες, 0,85 κατά μ.ό.) και Γκάρι Μακ Γκι (20 σε 25 αγώνες, 0,80 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2015-2016», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Περίοδος 2016 - 2017 
Τον Ιούνιο του 2016 οι ιθύνοντες του συλλόγου ανανέωσαν το συμβόλαιο του Λυκογιάννη έχοντας μείνει ευχαριστημένοι με τα αποτελέσματα της εργασίας του.«Ανανέωσε ο Άρης Λυκογιάννης!», άρθρο στον ιστότοπο του ΣΠΟΡ FM, 7 Ιουνίου 2016.

Η αγωνιστική πορεία της ομάδας ξεκίνησε τη χρονιά αυτή δύο εβδομάδες αργότερα, απευθείας από τη «Φάση των 8» του Κυπέλλου Ελλάδος. Εκεί η κληρωτίδα την έφερε αντιμέτωπη εκτός έδρας με τον Ολυμπιακό. Ο σύλλογος του Πειραιά αναδείχθηκε εύκολα νικητής με σκορ 99-48, κρατώντας για τον εαυτό του την πρόκριση στην τετράδα.«Ολυμπιακός - Κολοσσός 99-48», άρθρο στον ιστότοπο Gazzetta.gr, 5 Οκτωβρίου 2016.«Ολυμπιακός - Κολοσσός Ρόδου 99-48», άρθρο στον ιστότοπο Sdna.gr, 5 Οκτωβρίου 2016.

Στο Πρωτάθλημα της αγωνιστικής περιόδου 2016-17 ο Κολοσσός αναδείχθηκε νικητής 13 φορές και ισάριθμες γνώρισε την ήττα. Ισοβάθμισε με το Ρέθυμνο, ωστόσο η ομάδα της Κρήτης υπερείχε στα μεταξύ τους αποτελέσματα. Στον βαθμολογική πίνακα της 26ης και τελευταίας αγωνιστικής, ο ροδιακός σύλλογος τοποθετήθηκε στην 7η θέση για τρίτη συνεχόμενη χρονιά.«Βαθμολογία Α1 Εθνικής Κατηγορίας Ανδρών 2016-2017», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Τα Play-Offs την περίοδο αυτή διοργανώθηκαν διαφορετικά, με τις ομάδες που κατέλαβαν τις θέσεις 5 έως 8 να αγωνίζονται μεταξύ τους προτού οι νικητές αντιμετωπίσουν τους πρωτοπόρους τέσσερις. Συνεπώς ο Κολοσσός διασταυρώθηκε με το Ρέθυμνο. Στο πρώτο μεταξύ τους παιχνίδι στην έδρα του Ρεθύμνου, ο Κολοσσός γνώρισε την ήττα με σκορ 84-71.«Ρέθυμνο Κολοσσός 84-71», άρθρο στον ιστότοπο CretaPost.gr, 20 Απριλίου 2017.«Ανατροπή και προβάδισμα για Ρέθυμνο» , άρθρο στον ιστότοπο NovaSports.gr, 20 Απριλίου 2017. Στη συνέχεια κατάφερε να υπερασπιστεί το «Βενετόκλειο» παίρνοντας τη νίκη με σκορ 78-73.«Σε τρίτο ματς θα λήξουν τις διαφορές τους Κολοσσός και Ρέθυμνο», άρθρο στον ιστότοπο της ΕΡΤ, 23 Απριλίου 2017.«Ο Κολοσσός ισοφάρισε το Ρέθυμνο, την Τετάρτη το 3ο ματς», άρθρο στον ιστότοπο In.gr, 23 Απριλίου 2017.«Κολοσσός Ρόδου – Ρέθυμνο 78-73», άρθρο στον ιστότοπο Ebasket.gr, 23 Απριλίου 2017. Στο τελευταίο και καθοριστικό παιχνίδι δεν κατάφερε να «σπάσει» την αντίπαλη έδρα, ολοκληρώνοντας τη χρονιά στην 7η θέση οριστικά, κατόπιν ήττας με σκορ 69–55.«Ρέθυμνο - Κολοσσός Ρόδου 69-55», άρθρο στον ιστότοπο Sdna.gr, 26 Απριλίου 2017.«Ρέθυμνο - Κολοσσός 69-55: Ομαδικότητα και χαζομάρες» , άρθρο στον ιστότοπο BadBasket.gr, 27 Απριλίου 2017.

Κορυφαίος σκόρερ για τον Κολοσσό την περίοδο αυτή αναδείχθηκε ο Αμερικανός Ρέντικ Τζουβόντε (335 πόντοι σε 29 αγώνες, 11,55 κατά μ.ό.). Ακολούθησαν ο Αμερικανός Τρέβορ Ρέλεφορντ (323 πόντοι σε 26 αγώνες, 12,42 κατά μ.ό.), ο Αμερικανός Λάνγκστον Χολ (307 πόντοι σε 29 αγώνες, 10,59 κατά μ.ό.), ο Έλληνας Παναγιώτης Βασιλόπουλος (241 πόντοι σε 29 αγώνες, 8,31 κατά μ.ό.) και ο Φινλανδός Ρούπε Άχονεν (213 πόντοι σε 29 αγώνες, 7,34 κατά μ.ό.).«Στατιστικά Παικτών Κολοσσού Ρόδου στο Πρωτάθλημα της Α1 Εθνικής Κατηγορίας Ανδρών 2016-2017», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών. Στο σύνολο των ομάδων της διοργάνωσης, στην Κανονική Περίοδο, ο Τζουβόντε πρώτευσε στη συλλογή διπόντων (118 στον αριθμό), ενώ ήταν και τρίτος στα Κοψίματα (24 σε 26 αγώνες, 0,93 κατά μ.ό.). Ο Χολ βρέθηκε στην τέταρτη θέση σε ό,τι αφορά τις Ασίστ (99 σε 26 αγώνες, 3,81 κατά μ.ό.), ενώ ο Βασιλόπουλος τέταρτος στα Ριμπάουντ (153 σε 26 αγώνες, 5,88 κατά μ.ό.).«Στατιστικά Παικτών Α1 Εθνικής Κατηγορίας Ανδρών 2016-2017», πληροφορίες στον επίσημο ιστότοπο του Ελληνικού Σύνδεσμου Ανωνύμων Καλαθοσφαιρικών Εταιρειών.

 Συγχώνευση με τον Χολαργό (2019) 
Στις 20 Ιουλίου 2019 συγχωνεύτηκε με την ομάδα του Χολαργού και παρέμεινε στην Α1 Εθνική παρότι υποβιβάστηκε αγωνιστικά στο πρωτάθλημα της σεζόν 2018-19.Κολοσσός: Η συνένωση με τον Χολαργό είναι γεγονός . sport24.gr, 20 Ιουλίου 2019. Ανακτήθηκε στις 24 Αυγούστου 2019.

 Περίοδοι σε Εθνικές Κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1976-77 2Β' Εθνική ? - ? - - ? Γ' Φάση 1 -  -  -1983-84 2Β' Εθνική 8 - ? - - ? Φάση των 16 3 -  -  -1984-85 2Β' Εθνική 4 - ? - - ? Φάση των 16 3 -  -  -1985-86 2Β' Εθνική 8 - ? - - ? 2η - Β' Φάσης 2 -  -  -1986-87 4Γ' Εθνική ? - ? - - ? 1η - Β' Φάσης 1 -  -  -1987-88 4Γ' Εθνική 1 - ? - - ? - - -  -  -1988-89 4Γ' Εθνική ? - ? - - ? - - -  -  -1989-90 4Γ' Εθνική ? - ? - - ? - - -  -  -1990-91 4Γ' Εθνική ? - ? - - ? - - -  -  -1991-92 4Γ' Εθνική ? - ? - - ? - - -  -  -1992-93 4Γ' Εθνική 1 - ? - - ? - - -  -  -1993-94 2Β' Εθνική ? - ? - - ? 1η - Α' Φάσης 1 -  -  -1994-95 2Β' Εθνική ? - ? - - ? 2η - Α' Φάσης 2 -  -  -1996-97 4Γ' Εθνική ? - ? - - ? - - -  -  -1998-99 4Γ' Εθνική 6 - 13-13 - - ? - - -  -  -1999-00 4Γ' Εθνική 5 - 16-10 - - ? - - -  -  -2000-01 4Γ' Εθνική 4 - 17-9 - - ? - - -  -  -2001-02 4Γ' Εθνική 1 - 24-2 - - ? - - -  -  -2002-03 3Β' Εθνική 4 - 18-8 - - ? 3η - Α' Φάσης 3 -  -  -2003-04 2Α2 Εθνική 4 - 16-10 - - Αλέξ/ρος Παναγιωτόπουλος 4η - Α' Φάσης 4 -  -  -2004-05 2Α2 Εθνική 1 - 20-6 - - ? 2η - Α' Φάσης 2 -  -  -2005-06 1Α1 Εθνική 14 - 6-20 - - Τρέβον Μπράιαντ 1η - Β' Φάσης 1 -  -  -2006-07 2Α2 Εθνική 2 - 20-10 - - Θέμης Κουπίδης Ημιτελικοί 8 -  -  -2007-08 1Α1 Εθνική 11 - 9-17 - - Ντανίλο Πίνοκ 2η - Β' Φάσης 2 -  -  -2008-09 1Α1 Εθνική 8 Playoffs 12-14 0-2 - Στίβεν Σμιθ 1η - Β' Φάσης 1 -  -  -2009-10 1Α1 Εθνική 6 Playoffs 14-12 0-2 - Λανς Χάρις 1η - Β' Φάσης 1 -  -  -2010-11 1Α1 Εθνική 8 Playoffs 12-14 0-2 - Πατ Καλάθης Φάση των 8 1 -  -  -2011-12 1Α1 Εθνική 4 Playoffs 16-8 3-3 - Άγγελος Τσάμης 2η - Β' Φάσης 2 -  -  -2012-13 1Α1 Εθνική 10 - 8-18 - - Μάρκους Χάτεν Φάση των 8 1 -  -  -2013-14 1Α1 Εθνική 10 - 10-16 - - Τέιλορ Σμιθ Φάση των 8 4 -  -  -2014-15 1Α1 Εθνική 7 Playoffs 13-13 1-2 - Τζαμέλ Χάγκινς 1η - Β' Φάσης 1 -  -  -2015-16 1Α1 Εθνική 7 Playoffs 11-15 0-2 - Τρέβορ Ρέλεφορντ 1η - Β' Φάσης 1 -  -  -2016-17 1Α1 Εθνική 7 Playoffs 13-13 1-2 - Ρέντικ Τζουβόντε Φάση των 8 1 -  -  -2017-18 1Α1 Εθνική 8 Playoffs 11-15 0-2 - Τι Τζέι Μπρέι Φάση των 8 4 -  -  -2018-19 1Α1 Εθνική 14 - 5-21 - - Στίβι Μπράουνινγκ Προημιτελικά 2 -  -  -2019-20 1Α1 Εθνική 9 - 8-12 - - Λασάν Κρομά 3η - Β' Φάσης 3 -  -  -2020-21 1Α1 Εθνική 7 Play-Offs 8-14 0-2 - Κερέμ Καντέρ Προημιτελικά 3 -  -  -2021-22 1Α1 Εθνική 5 Play-Offs 15-9 0-2 - Τζόρνταν Φλόιντ 1η - Β' Φάσης 1 -  -  -2022-23 1Α1 Εθνική 7 Play-Offs 11-13 0-2 - Γιανίκ Μορέιρα Προημιτελικά 1 -  -  -2023-24 1Α1 Εθνική 6 Play-Offs 10-19 0-2 - Λούκα Μπράικοβιτς - - -  -  -2024-25 1Α1 Εθνική 10 - 10-18 - - Άντριου Γκάουντλοκ - - -  -  -

 Σήματα 
Το σήμα του Α.Ο. Κολοσσού Ρόδου φέρει ως κεντρική φιγούρα, το ομώνυμο άγαλμα που υπήρχε κατά την αρχαιότητα στο νησί και το οποίο συγκαταλέγεται στα επτά θαύμα του (αρχαίου) κόσμου. 

Μεταβάλλεται ανάλογα με την εκάστοτε χορηγία. Έως την περίοδο 2013-14, κύριος χορηγός της ομάδας ήταν η Β.Α.Π. Παντελής Κούγιος Α.Β.Ε.Ε., έπειτα όμως βασικός της χορηγός έγινε η «Η Hotels Collection» του Ομίλου Χατζηλαζάρου.

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Αντώνης Ασημακόπουλος  Παναγιώτης Βασιλόπουλος   Γιάννης Γεωργαλλής   Θεόδωρος Γεωργίτσης  Χρήστος Γκογκίδης  Γιώργος Διαμαντόπουλος  Θόδωρος Ζάρας  Κώστας Κακαρούδης  Γιώργος Καλαϊτζής  Γιάννης Καλαμπόκης  Παναγιώτης Καυκής  Νέστορας Κόμματος  Βασίλης Κουγιός  Γιώργος Κουκλάκης  Φάνης Κουμπούρας  Θέμης Κουπίδης  Γιαννούλης Λαρεντζάκης  Νίκος Λιακόπουλος  Γιώργος Ματσαμάς  Σωτήρης Μανωλόπουλος  Φίλιππος Μοσχοβίτης  Παναγιώτης Παναγιωταράκος  Αλέξανδρος Παναγιωτόπουλος  Νίκος Παπανικολόπουλος  Νώντας Παπαντωνίου  Νίκος Παππάς  Γιώργος Πανταζόπουλος  Σπύρος Παντελιάδης  Χρήστος Πετροδημόπουλος  Χρήστος Σαλούστρος  Βασίλης Σούλης  Χριστόφορος Στεφανίδης  Σταύρος Σχίζας  Βασίλης Τολιόπουλος  Δημήτρης Τσαλδάρης  Αλέξανδρος Τσαμάτος  Άγγελος Τσάμης  Γιώργος Τσιάκος  Αλέξης Φαλέκας  Κώστας Χαρίσης   Παύλος Διάκουλας   Πατ Καλάθης   Φράνκο Νάκιτς   Μίλαν ΤόμιτςΕθνΟνοματεπώνυμο  Μπράντον Γιανγκ  Μάλκολμ Γκρίφιν  Ντόμινικ Γουότερς  Ερλ Γουότσον  Κέλβιν Λιούις  Στιβ Λόγκαν  Γκάρι Μακ Γκι  Ντέιβιντ Μοντς  Όσμπι Μπαμπάλε   Ρούμπιν Μπόικιν   Τρέβον Μπράιαντ  Κέβιν Μπράσγουελ  Τι Τζέι Μπρέι  Ουίλ Ντέιβις  Ρόμπερτ Ντοζίερ  Ντάστιν Ουέαρ  Άντριαν Πένλαντ  Κιθ Ράιτ  Τρέβορ Ρέλεφορντ  Στίβεν Σμιθ  Τέιλορ Σμιθ  Κέρτις Στίνσον  Κένι Τέιλορ  Μάικ Τζέιμς  Κέντρικ Τζόνσον  Μάρβιν Τζόουνς  Τζάρεντ Τζόρνταν  Ρέντικ Τζουβόντε  Τζαμέλ Χάγκινς  Λανς Χάρις  Ραμόν Χάρις  Λάνγκστον Χολ  Σκότι Χόμπσον   Αλφόνσο Άλμπερτ   Έρνεστ Σκοτ  Μίροσλαβ Τόντιτς  Τζέσε Τσούκου   Τζάρετ Χαρτ  Ίβο Γιοσίποβιτς   Γιούριτσα Γκόλεματς  Ντανίλο Αουγκουστίν Πίνοκ  Βλάντιμιρ Βουκσάνοβιτς  Ντράγκαν Τσέρανιτς   Σάσα Βασίλιεβιτς  Τομ Λίντεν  Ρούπε Άχονεν

+ΠροπονητέςΕθνΟνοματεπώνυμοΘητεία  Χάρης Παπάζογλου  2001 - Ιαν 2003   Βασίλης Φραγκιάς  Ιαν 2003 - Νοεμ 2005  Μιχάλης Κυρίτσης  Νοεμ 2005 - Ιαν 2006  Γιώργος Ζευγώλης  Ιαν 2006 - Μάιος 2007  Βαγγέλης Αλεξανδρής  Ιουν 2007 - Ιουν 2008  Γιάννης Σφαιρόπουλος  Ιουν 2008 - Μαι 2011  Βασίλης Φραγκιάς  Αυγ 2011 - Ιουν 2012  Μηνάς Γκέκος  Ιουλ 2012 - Ιαν 2013  Βασίλης Φραγκιάς  Ιαν 2013   - Νοεμ 2013  Δημήτρης Πρίφτης  Νοεμ 2013 - Μαρτ 2014  Μιχάλης Κουταλιανός  Μαρτ 2014 - Νοεμ 2014  Άρης Λυκογιάννης  Νοεμ 2014 - Μάιος 2018  Νίκος Βετούλας  Ιουν 2018 - Νοεμ 2018  Κώστας Φλεβαράκης  Νοεμ 2018 - Ιαν 2019  Στέργιος Κουφός  Φεβ 2019 - Ιουν 2019  Άρης Λυκογιάννης  Αυγ 2019 - Αυγ 2020

Τίτλοι - Διακρίσεις
Α2 Εθνική: 2005
Δεύτερη θέση: 2007
Γ΄ Εθνική : 1993, 2008
Πρωταθλητής Αιγαίου: 1998
Τ.Ε. Δωδεκανήσου: 1998
Τουρνουά καλαθοσφαίρισης «Μαυροσκούφεια»: 2016, 2019

 Τμήμα καλαθοσφαίρισης γυναικών 
Ο σύλλογος διατηρεί επιπλέον γυναικείο τμήμα καλαθοσφαίρισης. Το τελευταίο κατέκτησε την αγωνιστική περίοδο 1999-00 το Πρωτάθλημα Γυναικών της Τοπικής Επιτροπής Ε.Ο.Κ. Δωδεκανήσου.«Πρωταθλητές Τοπικής Επιτροπής Ε.Ο.Κ. Δωδεκανήσου» , πληροφορίες στον επίσημο ιστότοπο της Ένωσης. Τα τελευταία χρόνια ο Κολοσσός διατηρούσε μόνο τμήματα νεαρών αθλητριών, χωρίς να συμμετάσχει στο γυναικείο Πρωτάθλημα της Επιτροπής.

Την αγωνιστική περίοδο 2017-18, ωστόσο, δήλωσε συμμετοχή στο Πρωτάθλημα Γυναικών από κοινού με πέντε ακόμη ομάδες. Προπονητής ήταν ο Στάθης Βλαχοδήμος. Μετά την ολοκλήρωση των αγωνιστικών του υποχρεώσεων βρέθηκε στην 3η θέση, έχοντας συμμετάσχει στο Final-4 που διεξήχθη στο Κλειστό Γυμναστήριο της Σύμης.«Στην 3η θέση ο Κολοσσός!», άρθρο στον ιστότοπο 12sports.gr, 22 Απριλίου 2018.«Πρωταθλητής γυναικών ο Γ.Α.Σ. Ιάλυσος», άρθρο στον ιστότοπο της εφημερίδας «Δημοκρατική», 23 Απριλίου 2018.

Το καλοκαίρι του 2018 καθήκοντα πρώτου προπονητή ανέλαβε ο Μάριος Γρεμμενάς.«Κολοσσός: Ενίσχυση σε όλα τα τμήματα», άρθρο στον ιστότοπο της εφημερίδας «Ροδιακή», 2 Ιουλίου 2018.

 Τμήμα ποδηλασίας 
Το τμήμα ποδηλασίας του Κολοσσού ήταν ένα από τα πρώτα δημιουργήθηκαν τη δεκαετία του 1960 και λειτουργεί έκτοτε με διάφορα διαλείμματα. Σήμερα έφορος του τμήματος είναι ο Κώστας Κωσταρίδης.

 Παραπομπές 

 Εξωτερικοί σύνδεσμοι 

 Πρώην επίσημος ιστότοπος της Ακαδημίας Καλαθοσφαίρισης
 Βενετόκλειο Κλειστό Γυμναστήριο, πληροφορίες στον ιστότοπο Gipeda.gr.
 «Δέκα χρόνια Κύπελλο», αφιέρωμα στον ιστότοπο της εφημερίδας «Η Ροδιακή», 11 Σεπτεμβρίου 2013.
 «Αφιέρωμα στον Κολοσσό από την εφημερίδα «Δημοκρατική» για τα 10 χρόνια ιστορίας στην Α1», Αύγουστος 2016

Κατηγορία:Α.Ο. Κολοσσός Ρόδου
Κατηγορία:Αθλητικοί σύλλογοι Ρόδου
Κατηγορία:Ιδρύσεις αθλητικών συλλόγων το 1963
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1963
Κατηγορία:Σωματεία Τ.Ε. Ε.Ο.Κ. Δωδεκανήσου
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι τζούντο